### 10.    Drøftelse af udkast til [adresse] 2020

**Åbent**

Sagsnr.: 326-2019-31355       J.nr.: 83.12.00           Dokumentnr.:
326-2019-288966

**Sagstype**

Drøftelse.

**Resume og sagens baggrund**

Til budget 2016 vedtog Kommunalbestyrelsen et færgenotat som
grundlag for det kommende arbejde i administration og færgeselskab. Der
fremlægges nu et udkast til [adresse] 2020 til drøftelse.

**Indstillinger**

Chefen for Plan, Byg og Miljø indstiller, at udkast til [adresse]
2020 og de heri beskrevne fokusområder og konkrete indsatser drøftes.

**Behandling**

Teknik- og Miljøudvalget.

**Sagsfremstilling**

Det fremadrettede fokus i såvel færgeselskabet som
administrationen bygger på temaerne Daglig drift og Fremtidig udvikling.

Grundlæggende er driften sikker og stabil, men den er
udfordret af den økonomiske ramme, der ikke giver plads til større uforudsete
udgifter store reparations- og vedligeholdelsesopgaver. Samtidig er færgerne
gamle og det nuværende færgesetup er ufleksibelt i forhold til en mere rationel
drift, da færgerne grundlæggende er dedikeret til hver sin færgerute.

Afsnittet om den daglige drift omhandler de områder der
arbejdes særligt med i de kommende år, med henblik på at konsolidere og
effektivisere den daglige drift.

Afsnittet om den fremtidige udvikling omhandler især Det
Fælleskommunale Færgesekretariats arbejde med udviklingen af en standard- og
afløserfærge, idet mulighederne heri bør inddrages i kommunens egne
overvejelser og beslutninger for færgeselskabet på lidt længere sigt, såvel i
forhold til en kommende fornyelse af færgerne som en håndtering af de
økonomiske udfordringer forbundet med de nævnte uforudsete udgifter og store
reparations- og vedligeholdelsesopgaver.

Notatet omhandler ikke en umiddelbar løsning på den
økonomiske udfordring, men det anbefales at der er en drøftelse af den
fortsatte økonomiske strategi overfor denne udfordring, som ligger i
størrelsesordenen 0,8 – 1,0 mio. kr. årligt.

**Økonomiske konsekvenser**

Ingen.

**Bilag**

|  |  |
| --- | --- |
| Notat om [adresse] færger til Budget 2016 | 326-2015-218763 |
| Færgenotat 2020 (udkast) | 326-2019-288971 |